1221.

## Događaji
* januar (ili april) - Mongolsko osvajanje Horezmije: prijestolnica Urgenč je zauzeta nakon uličnih borbi, pogubljeno je mnogo stanovnika. 
* 4. 2. - Vladimirski veliki knez Jurij II osniva Nižnji Novgorod: na ušču Oke u Volgu je postavljena drvena brdska tvrđava, na granici sa Mordvinima.
* 6. 2. - Mladi aragonski kralj Jaime I se oženio kastiljskom princezom Eleonorom (poništeno 1230, imali su jednog sina).
* veljača - Katarski križarski rat: Amaury VI de Montfort prekida nakon pol godine opsadu Castelnaudaryja. Raymond, sin grofa od Tuluza, prelazi u protunapad i zauzima nekoliko gradova.
* februar - Toluijevi Mongoli ulaze u Merv, dolazi do velikog masakra.
* februar? - Nakon što je prezimio u Ugarskoj, Robert od Courtenaya putuje ka Carigradu. Srpski kralj Stefan Prvovenčani ga propušta bez smetnji.
* 10. 3. - U Porzionculi umro Pietro Cattani, prvi nasljednik Franje Asiškog. Franjo ove i sljedeće godine putuje Italijom, napisao je Ranije pravilo.
* 25. 3. - Robert od Courtenaya krunisan u Carigradu za latinskog cara (do 1228).
* 29. 3. - Pismo pape Honorija III krčkim knezovima Henriku i Servidonu: potvrđuje im otoke Brač, Hvar, Korčulu i Lastovo, koje im je darovao kralj Andrija u svojstvu "vojvode Huma" (mada Hum drže Nemanjići).
* proljeće - Opsada Bamijana u današnjem Afganistanu: grad je uništen a stanovništvo masakrirano. 
* proljeće - Bitka kod Parwana: horezmijski vladar Jalal ad-Din Mingburnu je uspeo pobediti mongolsku vojsu u Afganistanu. Ali onda kreće lično Džingis-kan i pobeđuje ga u Bici na Indu, ali šah beži u Indiju. Nakon parwanskog poraza, mnogi gradovi u Afganistanu i Iranu su se pobunili protiv Mongola, što samo izaziva nova krvoprolića.
* 13. 5. - Japan, Šogunat Kamakura: car Juntoku je prisiljen na abdikaciju, dolazi njegov dvogodišnji sin Chūkyō.
* 20. 5. (Spasovdan) - Crkveno-državni sabor u Žiči: Sveti Sava kruniše brata Stefana, drži "Žičku besedu o pravoslavnoj veri". Sveti Sava drži besedu o pravoj veri.
* 30. 5. - Drugi opći zbor dominikanaca u Bolonji: ustanovljena je institucija provincija, odlučeno je i o osnivanju samostana u Hrvatskom i Ugarskom Kraljevstvu (Pavao Dalmatinac).
* maj/jun (5. lunarni mesec) - Umirovljeni japanski car Go-Toba pokreće pobunu protiv šogunata, poznatu kao Rat ere Jōkyū; regent Hōjō Yoshitoki je zbačen ali ubrzo nadvladava carske snage.
* 16. 6. - Pogrom nad Jevrejima u Erfurŧu nakon krvne klevete: stradala je 21 - 26 osoba.
* jul - Peti križarski rat: križari kreću iz Damiette prema Kairu, ali su poraženi poplavom i otporom - na kraju se moraju odreći Damiette, rat je završen.
* 20. 7. - Počinje gradnja Katedrale u Burgosu, u prisustvu kastiljskog kralja Ferdinanda III. "Svetog" i biskupa Mauricija - crkva služi već od 1230 a gradnja traje do 18. stoljeća.
* 29. 7. - Japanski car Chūkyō je već smenjen (priznat je kao car tek 1870), nasleđuje ga rođak Go-Horikawa (do 1232).
* 6. 8. - Umro Sveti Dominik (kanoniziran 1234).
* 18. 10. - Beč dobija od vojvode Leopolda VI gradska i *Stapelrecht* prava (trgovci u prolazu moraju ponuditi robu na prodaju). 
* 21. 10. - Umire vojvotkinja Bretanje Alisa od Thouarsa, nasljeđuje je mali sin Ivan I. Crveni (do 1286).
* oktobar/novembar (ramazan) - Umire Hasan III od Alamuta, imam nizaritskih ismailita, nasleđuje ga maloletni Muhamed III (do 1254), u početku vladaju njegova majka i veliki vezir.
* novembar - Umire nikejski car Teodor I Laskaris, naslediće ga zet Jovan III Duka Vatac, nakon sukoba sa Teodorovom braćom (do 1254).
* krajem godine? - Epirski despot Teodor Komnin Duka osvojio Ser, čime je odsekao latinski Solun od Carigrada - dogodine će se zbog ovoga okupiti krstaški pohod u Italiji.

### Kroz godinu
* Hrvatska: Domald Snačić je u sukobu s Grgurom Bribirskim poražen i gubi kneštvo u Splitu. Grgurov stric Višen je zvonigradski i splitski knez (do 1223). Za Višanova načelnikovanja u Splitu 1221-22, grad uznemiravaju cetinski knezovi Budislav i Hranislav.
* Papa šalje legata Akoncija u Bosnu, tuži se "da jeretici tamo javno ispovedaju svoju veru 'kao što lamije doje svoju štenad golim sisama', pa je s toga pozvao kralja Andriju i ugarski episkopat, da ih unište" (ovaj je zauzet).
* U Kotoru se gradi crkva sv. Marije - Koleđata.
* Bula pape Honorija III odobrava pravilo Franjevačkog svjetovnog reda.
* Mlada ugarska princeza Elizabeta se udala za Ludwiga IV., novog landgrafa Tiringije.
* Španjolski viteški red Monte Gaudia priključen Redu Calatrave
* Pobuna Maya na čelu sa Hunac Ceelom protiv Chichen Itze, saveznici grade/određuju Mayapan kao novi centar.

## Rođenja

* 13. 5. - Aleksandar Nevski, veliki knez Vladimira, svetac († 1263)
* 23. 11. - Alfonso X Mudri, kralj Kastilje, Leona i Galisije († 1284)
* Bonaventura, katolički svetac i crkveni naučitelj († 1274)
* 1221/22 - Teodor II Laskaris, nikejski car († 1258)

## Smrti

* 6. 8. - Sveti Dominik, osnivač dominikanskog reda (* 1170)
* Hasan III od Alamuta, imam nizaritskih ismailita (* 1187)